तिग्रीन्या भाषा
तिग्रीन्या पूर्वी अफ़्रीका में उत्तरी इथियोपिया के तिग्राय प्रदेश और पड़ोसी देश इरित्रिया के दक्षिणी भाग में बोली जाने वाली एक सामी भाषा है। ध्यान दें कि यह एक अन्य भाषा, तिग्रे, से मिलती-जुलती लेकिन भिन्न है। इन दोनो भाषाओं को इस क्षेत्र में बसने वाले तिग्राय-तिग्रीन्या समुदाय के लोग बोलते हैं। तिग्रीन्या के ६५% मातृभाषी इथियोपिया में और ३५% इरित्रिया में बसे हुए हैं।